เรื่องร้องเรียน: อยากเสนอไอเดียการแก้ไขฝุ่น PM 2.5 ครับ อยากรบกวนอ.ชัชชาติกับทีมช่วยพิจารณาให้อีกทีว่าสามารถนำไปใช้ได้ไหมครับ  อ่านพบการดักฝุ่นโดยใช้ประจุครับ https://andatech.co.th/content/electrostatic-precipitator/  ไม่แน่ใจว่าสามารถตั้งจุดดักจับฝุ่นโดยใช้ประจุ สนามแม่เหล็กในบริเวณต่างๆในเมืองได้ไหมครับ อาจไม่สามารถกำจัดฝุ่นได้หมดแต่อาจลดความหนาแน่นของฝุ่นในอากาศได้ครับ
การดำเนินการของเจ้าหน้าที่: หารือปรับร่างแผนปฏิบัติการแก้ไขปัญหาฝุ่น PM 2.5 ในกรุงเทพฯ พร้อมดึงเครือข่ายร่วม WFH ลดฝุ่น . 15 ก.ย. 66 เวลา 14.30 น. นายชัชชาติ  สิทธิพันธุ์ ผู้ว่าราชการกรุงเทพมหานคร เป็นประธานการประชุมคณะกรรมการป้องกันและแก้ไขปัญหาฝุ่นละอองขนาดเล็ก (PM 2.5) ในกรุงเทพมหานคร ครั้งที่ 2/2566 ณ ห้องนพรัตน์ ศาลาว่าการกรุงเทพมหานคร เสาชิงช้า และการประชุมผ่านระบบทางไกล โดย ผู้ว่าฯ กทม. กล่าวว่า การประชุมในวันนี้เพื่อเตรียมรับมือสถานการณ์ฝุ่น ซึ่งกรุงเทพมหานครให้ความสำคัญโดยช่วงที่ผ่านมาได้บูรณาการร่วมกับหน่วยงานที่เกี่ยวข้องในการแก้ไขปัญหาฝุ่นละออง PM 2.5 ภายใต้แผนปฏิบัติการแก้ไขปัญหาฝุ่นละออง PM2.5 ในพื้นที่กรุงเทพฯ ปี 2566 อาทิ กรมควบคุมมลพิษ ซึ่งเป็นหน่วยงานหลักที่มีการคาดการณ์พยากรณ์ค่าฝุ่น PM2.5 รวมถึงได้ขยายความร่วมมือไปยังทุกภาคส่วนทั้งหน่วยงานภาครัฐ เอกชน เพื่อร่วมลดฝุ่นฯ ในกรุงเทพฯ ด้วยการ Work from Home (WFH) เพื่อลดฝุ่นจากการเผาไหม้เชื้อเพลิงของรถยนต์ในการเดินทางและป้องกันสุขภาพของพนักงาน มุ่งเน้นการลดฝุ่นตั้งแต่แหล่งกำเนิด ด้วยการตรวจสถานประกอบการที่อาจเป็นแหล่งกำเนิดฝุ่นอย่างต่อเนื่อง การป้องกันฝุ่นจากการเผาชีวมวล การเผาขยะ เผาตอซังข้าว โดยต้องร่วมมือกับจังหวัดปริมณฑลในการแก้ไขปัญหาด้วย นอกจากนี้ กรุงเทพมหานครได้ดูแลสุขภาพประชาชนที่ได้รับผลกระทบจากฝุ่นละออง PM2.5 ด้วยการเปิดคลินิคปลอดฝุ่นในโรงพยาบาลสังกัด กทม. อย่างไรก็ตามจะได้มีการนำประเด็นต่าง ๆ อาทิ การเผาชีวมวลซึ่งถือเป็นเรื่องใหญ่ การจำกัดรถเข้าบางพื้นที่ เป็นต้น หารือกับรัฐบาลเพื่อหาแนวทางแก้ไขปัญหา  . สำหรับการประชุมในวันนี้คณะกรรมการฯ ได้หารือปรับปรุงแผนปฏิบัติการแก้ไขปัญหาฝุ่นละออง PM2.5 ในพื้นที่กรุงเทพมหานคร ปี 2566 เพื่อจัดทำร่างแผนปฏิบัติการฯ ปี 2567 โดยคณะกรรมการฯ ได้ให้ข้อสังเกตเพื่อนำไปปรับเพิ่มเติมในแผนฯ อาทิ ศึกษาผลกระทบของฝุ่นในระดับทุติยภูมิ การให้ความสำคัญกับมลพิษชนิดอื่นที่มีผลต่อสุขภาพของประชาชน ให้จัดทำและรวบรวมข้อมูลและพิกัดของโรงงานที่มีความเสี่ยงในการก่อให้เกิด PM2.5 และแหล่งกำเนิดต่าง ๆ โดยประสานข้อมูลกับกรมโรงงานอุตสาหกรรม การขอความร่วมมือกรมอุตุนิยมวิทยาในการปล่อยบอลลูนตรวจวัดอากาศ การเร่งรัดตรวจเชิงรุกต้นทางจากแพลนต์ปูน/ไซต์ก่อสร้าง โดยหามาตรการให้ผู้ใช้รถต้นทางรับผิดชอบในการปล่อยมลพิษ การ...
ความเห็นของผู้แจ้ง: ขอบคุณเจ้าหน้าที่ทุกภาคส่วนมากครับ ที่ช่วยดูแลปัญหาเรื่องฝุ่นอย่างจริงจัง เป็นปัญหาที่มีผลกระทบต่อสุขภาพในระยะยาว
พื้นที่: แขวงบางจาก เขตพระโขนง กรุงเทพมหานคร